《和归鸟篇》
宋代·李纲

翼翼归鸟，爰集于林。近萃芳郊，远依烟岑。眷言顾之，实获我心。

丛木茂止，憩此繁阴。翼翼归鸟，翩然翻飞。风高天阔，去将畴依。

云路翱翔，倦翮思归。矰缴孔多，无使患遗。翼翼归鸟，抚翼徘徊。

江湖缈茫，有怀故栖。顾俦啸侣，鸣声和谐。愿言不获，怅然伤怀。

翼翼归鸟，集于旧条。一枝已多，岂俟高标。敛翰息影，好音交交。

愿言终此，以休永劳。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。